คุณค่ะ โรคช็อคโกแลตซีสต์อาหารที่ห้ามทานมีอะไรบ้างค่ะ
สวัสดีค่ะ ช็อกโกแลตซีสต์ เป็นซีสต์ที่เกิดจากเยื่อบุโพรงมดลูกเจริญผิดที่ มักทำให้มีอาการปวดท้องน้อย ปวดท้องขณะมีประจำเดือนมาก มีขนาดได้ตั้งแต่ไม่กี่เซนติเมตรจนถึงหลายเซนติเมตร สามารถโตขึ้นเรื่อยๆ ได้ การรักษามักเริ่มด้วยการทานยาหรือฉีดยา หากซีสต์ไม่มีแนวโน้มเล็กลง หรือมีขนาดโตขึ้นเร็ว หรือมีอาการมาก อาจต้องผ่าตัดรักษาสำหรับอาหาร ไม่ได้มีข้อห้ามทาน เพราะไม่ได้มีผลต่อการโตหรือยุบลงของซีสต์ อย่างไรก็ตาม สิ่งที่ไม่ควรทาน คือสมุนไพร อาหารเสริมบางชนิด หรือยา ที่มีฤทธิ์ของฮอร์โมนเพศหญิงหรือฮอร์โมนเอสโตรเจน เพราะอาจไปกระตุ้นให้ซีสต์โตขึ้นได้ หรือมีอาการมากขึ้นได้ค่ะ